Document ID: 32000R1659

Komisijas Regula (EK) Nr. 1659/2000
(2000. gada 26. jūlijs),
ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par kopīgo liellopu gaļas tirgus organizāciju [1] un jo īpaši tās 29. panta 2. punktu un 33. panta 12. punktu,
tā kā:
(1) Ar 7. pantu Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē [2], kurā jaunākie grozījumi izdarīti ar Regulu (EK) Nr. 1439/2000 [3], atkāpjas no 5. panta 1. punkta Komisijas 1988. gada 16. novembra Regulā (EEK) Nr. 3719/88, ar ko nosaka sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem [4], kurā jaunākie grozījumi izdarīti ar Regulu (EK) Nr. 1127/1999 [5], nosakot zemāk minēto summu EUR 60 apmērā, par ko netiek prasīta licence attiecībā uz produktiem, par kuriem netiek prasīta kompensācija. Vienkāršības labad šī summa jākonvertē dzīvos liellopos, bet attiecībā uz citiem produktiem - tonnās.
(2) 8. panta 1. punktā Regulā (EK) Nr. 1445/95 ir noteikts 75 dienu derīguma termiņš eksporta licencēm ar iepriekš noteiktu kompensāciju par tīršķirnes vaislas dzīvniekiem, kas atbilst KN kodam 010210 un četru mēnešu laika posms, kam pieskaitīts kārtējais mēnesis attiecībā uz licencēm, kuras izsniegtas Regulas (EEK) Nr. 3719/88 44. pantā minētajā kārtībā. Pieredze rāda, ka šie laika posmi ir pārāk īsi un ka tie būtu jāpagarina līdz pieciem mēnešiem, kam pieskaitīts kārtējais mēnesis. Vienlaikus būtu attiecīgi jābūt atkāpei, ar ko no 21 līdz 90 dienām palielina termiņu, kas minēts Regulas (EEK) Nr. 3719/88 44. panta 5. punktā un kurā eksportētājam ir jāinformē iestāde, kas izsniedz licenci, par konkursa rezultātiem, kas īstenots kādā trešajā valstī.
(3) Šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1445/95 groza šādi:
1. Regulas 7. panta otro daļu aizstāj ar šādu:
"Tomēr neatkarīgi no Regulas (EEK) Nr. 3719/88 5. panta 1. punkta ceturtā ievilkuma eksporta licence nav nepieciešama attiecībā uz produktiem, uz kuriem attiecas 8. panta 2. punkta otrais ievilkums, tādos daudzumos, kas produktiem, kas atbilst KN kodam 0102, nepārsniedz deviņus dzīvniekus, bet citiem produktiem nepārsniedz divas tonnas."
2. Regulas 8. panta 1. punktu aizstāj ar šādu:
"1. Licenču derīguma termiņš tādu produktu eksportam, par kuriem ir pieprasīta kompensācija un uz kuriem attiecas eksporta licences izsniegšana ar iepriekš noteiktu kompensāciju, ir šāds:
- produktiem, kas atbilst KN kodam 010210, ir pieci mēneši, kam pieskaitīts kārtējais mēnesis, bet produktiem, kas atbilst KN kodiem 010290 un 1602, ir 75 dienas,
- citiem produktiem - 30 dienas
no izsniegšanas dienas Regulas (EEK) Nr. 3719/88 21. panta 2. punkta nozīmē.
Tomēr to licenču derīgums liellopu un teļa gaļas eksportam, kas izsniegtas saskaņā ar Regulas (EEK) Nr. 3719/88 44. pantā izklāstīto kārtību,
- produktiem, kas atbilst KN kodam 010210, izbeidzas piektā mēneša beigās,
- citiem produktiem izbeidzas ceturtā mēneša beigās
no izsniegšanas dienas šīs regulas 21. panta 2. punkta nozīmē.
Atkāpjoties no Regulas (EEK) Nr. 3719/88 44. panta 5. punkta, termiņu 21 diena produktiem, kas atbilst KN kodam 010210, aizstāj ar 90 dienām."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 26. jūlijā

Labels: 3
17
6